|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 12 -12 - 2024 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : ΔΥ |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς Τον κ. Πρόεδρο και τα μέλη της Δημοτικής Επιτροπής |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Λήψη απόφασης για τροποποίηση του εγκεκριμένου ρυμοτομικού σχεδίου, στο Ο.Τ. Κ.Π. 153 της περιοχής «Ελαιώνας» της Δημοτικής Κοινότητας. Ταύρου του Δήμου Μοσχάτου-Ταύρου για αποχαρακτηρισμό οικοπέδων από χώρο Κοινόχρηστου Πρασίνου, μετά τις  υπ. αριθ. 56/26-2-2024 και 178/25-09-2024 αποφάσεις του Δημοτικού Συμβουλίου του Δήμου Μοσχάτου- Ταύρου για άρση της ρυμοτομικής απαλλοτρίωσης.

ΣΧΕΤ. : α) Η με αρ, πρωτ, Δήμου Μοσχάτου- Ταύρου 22067/18-11-2024 αίτηση

β) Η υπ. αριθ. 178/25-9-2024 απόφαση του Δημοτικού Συμβουλίου του Δήμου

Μοσχάτου- Ταύρου.

γ) Η υπ. αριθ. 56/26-2-2024 απόφαση του Δημοτικού Συμβουλίου του Δήμου

Μοσχάτου- Ταύρου.

Με την υπ. αριθ. 178/25-9-2024 απόφασή του το Δημοτικό Συμβούλιο του Δήμου Μοσχάτου- Ταύρου γνωμοδότησε για «*την άρση ρυμοτομικής απαλλοτρίωσης και την τροποποίηση του ρυμοτομικού σχεδίου με αποχαρακτηρισμό του ακινήτου, που βρίσκεται στην περιοχή «Ελαιώνας» στην περιφέρεια της Δημοτικής Κοινότητας Ταύρου του Δήμου Μοσχάτου– Ταύρου στο ΟΤ Κ.Π.153 επί της οδού Πέτρου Ράλλη 7 και εμφαίνεται με τα στοιχεία Α2-Α3-Α4-Α5-Α6-Α7-Α8-Α΄5-Α΄4-Α΄3-Α2 με έκταση 664,28τμ στο από Απριλίου 2024 τοπογραφικό διάγραμμα της Αγρονόμου Τοπογράφου Μηχ/κου Φ……… Π………….., από Κοινόχρηστο Πράσινο, σε οικοδομήσιμο χώρο»*  μετά την με αρ. πρωτ. 8121/02-05-2024 αίτηση προς τον Δήμο Μοσχάτου- Ταύρου των Ι…… Π. Κ………. και Ι…… Μ. Κ…….. δια μέσω της εξουσιοδοτημένης Φ………. Π…………………... για την τροποποίηση του ρυμοτομικού σχεδίου σύμφωνα με την παρ. 2 του άρθρου 88 του Ν 4759/2020 (ΦΕΚ 245Α/9-12-2020),

Μετά την ως άνω απόφαση του Δημοτικού Συμβουλίου κατατέθηκε από την Φ……….. Π………………… αίτηση με πρόταση τροποποίησης του ρυμοτομικού σχεδίου με προσκόμιση τοπογραφικού διαγράμματος συνταχθέντος τον Οκτώβριο του 2024 από την Αγρονόμο Τοπογράφο Μηχανικό Π……………….. Φ………, σύμφωνα με την οποία επί της οδού Π…….. Ρ….. τίθεται πρασιά 6μ, προκειμένου η οικοδομική γραμμή να παραμείνει στην θέση που προβλεπόταν στο από 08-09-1971 διάταγμα (ΦΕΚ 223Δ/1971), πριν τον χαρακτηρισμό της ιδιοκτησίας ως Χώρο Πρασίνου με το Π.Δ. 20-9-1995 (ΦΕΚ 1049Δ/30-11-1995),

Έχοντας υπόψη μας την παραπάνω απόφαση της άρσης της ρυμοτομικής απαλλοτρίωσης και λαμβάνοντας υπόψη ότι:

α. η ιδιοκτησία βρίσκεται επί της οδού Π…… Ρ….. 1 και όχι Π….. Ρ….. 7, καθώς εσφαλμένα είχε αναγραφεί στο εισηγητικό σημείωμα της ΤΥ που συνοδεύει την υπ. αριθ. 178/25-9-2024 απόφαση του Δημοτικού Συμβουλίου του Δήμου Μοσχάτου- Ταύρου.

β. το πλάτος της πρασιάς κατά μήκος της οδού Π…… Ρ……. στα υπόλοιπα ΟΤ της περιοχής Ελαιώνα είναι 14μ.

γ. η Π…… Ρ…. αποτελεί κεντρικό οδικό άξονα της Αθήνας με αυξημένο κυκλοφοριακό φόρτο και ταχύτητα κίνησης των οχημάτων

γ. για το ΟΤ ΚΠ153 της περιοχής Ελαιώνα της Δ.Κ. Ταύρου του Δήμου Μοσχάτου- Ταύρου έχει

ληφθεί η υπ. αριθ. 56/26-2-2024 απόφαση του Δημοτικού Συμβουλίου του Δήμου Μοσχάτου

Ταύρου για *«την άρση ρυμοτομικής απαλλοτρίωσης και την τροποποίηση του ρυμοτομικού σχεδίου με αποχαρακτηρισμό του ακινήτου, που βρίσκεται στην περιοχή «Ελαιώνας» στην περιφέρεια της Δημοτικής Κοινότητας Ταύρου του Δήμου Μοσχάτου– Ταύρου στο ΟΤ Κ.Π.153 επί της οδού Πέτρου Ράλλη 7* *και εμφαίνεται με τα στοιχεία Α-Β-Γ-Δ-Α με έκταση 1400τμ στο από Ιουνίου 2011 τοπογραφικό διάγραμμα της Πολιτικού Μηχανικού Αρτεμησία Σαββίδου, από Κοινόχρηστο Πράσινο»* μετά την με αρ. πρωτ. 13600/19-07-2023 αίτηση προς τον Δήμο Μοσχάτου- Ταύρου της Δ……… Π………….

δ. η Τεχνική Υπηρεσία του Δήμου Μοσχάτου- Ταύρου συνέταξε νέα πρόταση τροποποίησης του ρυμοτομικού σχεδίου, η οποία φαίνεται στο από 12/2024 τοπογραφικό διάγραμμά της, και με την οποία προτείνει την επιβολή προκηπίου 14μ επί της οδού Π….. Ρ…… στις δυο άνω αναφερόμενες ιδιοκτησίες, ώστε να είναι σύμφωνο με την επιβληθείσα με το Π.Δ. 20-9-1995 (ΦΕΚ 1049Δ/30-11-1995) πρασιά στα υπόλοιπα ΟΤ της περιοχής Ελαιώνα της Δ.Κ. Ταύρου. Με την πρόταση αυτή δημιουργούνται δυο νέα ΟΤ. Συγκεκριμένα το ΟΤ 153Γ που περιλαμβάνει την ιδιοκτησία των κ.κ. Ι……. Π. Κ……….. και Ι……… Μ. Κ…….. επί της οδού Π…… Ρ…… 1 και το ΟΤ 153Δ που περιλαμβάνει την ιδιοκτησία της κας Δ……….. Π………...

ε. η ιδιοκτησία αυτή βρίσκεται πλησίον περιοχής με χρήση κατηγορίας Β (παρ.3 του αρθρ.3 του Π.Δ/τος 20-9-95

ζ. Οι όροι δόμησης που ισχύουν στο ΟΤ1 έχουν θεσμοθετηθεί σύμφωνα με το άρθρο 6 του από 20-9-1995 Π.Δ/τος ( ΦΕΚ 1049 Δ΄/30-11-95) για την περιοχή και όπως αυτοί αναγράφονται στο από 10/2024 τοπογραφικό διάγραμμα της Αγρ. Τοπογράφου Μηχανικού Φ………. Π……………. και στο από 12/2024 τοπογραφικό διάγραμμα της Τεχνικής Υπηρεσίας του Δήμου Μοσχάτου- Ταύρου.

**Για όλους τους παραπάνω λόγους**

**Εισηγούμαστε – Προτείνουμε**

Την τροποποίηση του ρυμοτομικού σχεδίου στα Ο ΤΚΠ 153 με την δημιουργία δυο νέων ΟΤ 153Γ και 153Δ με χρήση «**κατηγορίας Β**» σύμφωνα με την παρ.3 του αρθρ.3 του Π.Δ/τος 20-9-95, επιβολή προκηπίου 14μ. επί της οδού Π…… Ρ….., και συγκεκριμένα επί της οδού Π….. Ρ…. 1 (και όχι εσφαλμένα Π….. Ρ…. 7 όπως αναφέρεται στην υπ. αριθ. 178/25-9-2024 απόφαση του Δημοτικού Συμβουλίου) και επί της οδού Π….. Ρ…. 7 και όρους δόμησης τους ισχύοντες με το άρθρο 6 του από 20-9-1995 Π.Δ/τος ( ΦΕΚ 1049 Δ΄/30-11-95), όπως φαίνονται στο συνημμένο τοπογραφικό διάγραμμα της Τεχνικής Υπηρεσίας του Δήμου Μοσχάτου- Ταύρου, καθώς σύμφωνα με την πρόταση των αιτούντων Ι…… Π. Κ……. και Ι….. Μ. Κ……. δια μέσου της πληρεξουσίας τους Φ…… Π……………….., για επιβολή πρασιάς 6μ επί της οδού Π….. Ρ…. προκειμένου η οικοδομική γραμμή να τεθεί στην ίδια θέση που είχε με το από 08-09-1971 διάταγμα (ΦΕΚ 223Δ/1971), δημιουργεί ασυνέχεια με το ισχύον σήμερα ρυμοτομικό διάγραμμα της περιοχής. Επιπλέον επειδή η Π….. Ρ…. αποτελεί κεντρικό οδικό άξονα της Αθήνας με αυξημένο κυκλοφοριακό φόρτο και ταχύτητα κίνησης των οχημάτων, με την επιβολή πρασιάς 6μ. δεν διασφαλίζεται η προστασία της ιδιοκτησίας και του περιβάλλοντος.

.

|  |  |  |
| --- | --- | --- |
| Ο Αντιδήμαρχος  Υποδομών & Δόμησης  ΣΑΒΒΑΣ ΙΩΑΝΝΗΣ |  | Η Διευθύντρια  Τ.Υ.ΔΜ-Τ & Δόμησης  ΚΑΡΑΜΑΝΟΥ ΑΓΓΕΛΙΚΗ  ΑΡΧΙΤΕΚΤΩΝ ΜΗΧΑΝΙΚΟΣ |

Συνημμένα:

1. Το από 12/2024 τοπογραφικό διάγραμμα της Τεχνικής Υπηρεσίας του Δήμου Μοσχάτου- Ταύρου
2. Η υπ. αριθ. 178/2024 απόφαση του Δημοτικού Συμβουλίου του Δήμου Μοσχάτου- Ταύρου
3. Η υπ. αριθ. 56/2024 απόφαση του Δημοτικού Συμβουλίου του Δήμου Μοσχάτου- Ταύρου
4. Η με αρ, πρωτ, Δήμου Μοσχάτου- Ταύρου 22067/18-11-2024 αίτηση
5. Τοπογραφικό διάγραμμα συνοδεύει την υπ. αριθ. 22067/18-11-2024 αίτηση
6. Τεχνική έκθεση που συνοδεύει την υπ. αριθ. 22067/18-11-2024 αίτηση